הוועדה המיוחדת לפניות הציבור, כנסת 25, פרוטוקול מספר 5, 2023-02-07 00:00

יצחק פינדרוס: שלום

יצחק פינדרוס:  זאת ישיבת המשך לדיון שקיימנו בישיבה הקודמת של הוועדה בנשוא העברת נפטר מחוץ לתחום שיפוט של חברה קדישא האזורית

יצחק פינדרוס:  בעיקר דיברנו על בתי חולים ועל בתי אבות

יצחק פינדרוס:  ביקשנו ממשרדי הממשלה ומביטוח לאומי לחזור עם נתונים וממשרד הבריאות נתונים לגבי העברת נפטרים מבתי אבות

יצחק פינדרוס:  קיבלנו תשובות וניכנס לתוכן

יצחק פינדרוס:      אני שמח לפתוח את דיון ההמשך

יצחק פינדרוס:  בתחילת הישיבה אני רוצה לתת את זכות הדיבור לגב' ליאת רווח שעברה את אותה מסכת עליה דיברנו בפעם הקודמת

ליאת רווח: אימא שלי נפטרה ביום שבת, בין שישי לשבת לפנות בוקר

ליאת רווח:  אנחנו שלוש בנות בלי אבא כבר שנים רבות

ליאת רווח:  הגענו אליה

יצחק פינדרוס: איפה היא נפטרה?     

ליאת רווח: היא נפטרה בבית

ליאת רווח:  הלכה לישון ולא התעוררה

ליאת רווח:  אחותי שאלה את נציג האמבולנס שהיה שם וקבע את מותה מה עושים

ליאת רווח:  הוא אמר שמד"א לא מעבירה נפטרים לקירור ואתם צריכים להזמין אמבולנס פרטי

יצחק פינדרוס: מי אמר לך שאת צריכה להזמין אמבולנס פרטי?     

ליאת רווח: מד"א

ליאת רווח:  הוא אמר שאנחנו צריכים להזמין אמבולנס פרטי

ליאת רווח:  גם המשטרה הייתה

ליאת רווח:  לא הנחו אותנו מה צריך לעשות

יצחק פינדרוס: בעצם אף אחד לא נותן לך מידע

ליאת רווח: לא

ליאת רווח:  אף אחד

יצחק פינדרוס: למי לפנות ומה לפנות

ליאת רווח: לא

ליאת רווח:  אף אחד לא נותן מידע

ליאת רווח:  אימא שלנו לא הייתה חולה וזה מצב מאוד פתאומי, זה תופס אותך בבלבול ועכשיו צריך לסדר את כל העניינים, ענייני הקבורה

ליאת רווח:  קודם כל, זאת שבת והיא נמצאת בבית שאי אפשר להשאיר אותה ככה ובעצם צריך להוביל אותה לקירור

ליאת רווח:  הדבר הראשון שעושים, אתה מחפש ב-גוגל

ליאת רווח:  הגענו לחברת אמבולנסים

ליאת רווח:  ענה לי בחור בשם שי – אני לא יודעת אם זה עקרוני אבל לי זה עקרוני לאחר כך – והוא אמר, כן, אנחנו מעבירים נפטרים, אני עובד בשבת, אנחנו נגיע אליכם

ליאת רווח:  כשהוא הגיע, שאלנו אותו אם זה עולה כסף, הוא אמר כן, זה עולה

ליאת רווח:  כמה? אמר 2,800 שקלים

יצחק פינדרוס: בתוך העיר

ליאת רווח: הוא העביר אותה לטולוז, ליפו

ליאת רווח:  אימא נפטרה באור יהודה והוא החליט שצריך להעביר אותה לטולוז, ליפו

ליאת רווח:  אין לנו שמץ של מושג מה צריך לעשות במצב כזה

ליאת רווח:  לשמחתנו, אבל לצערנו, באותו הרגע לא היה לנו שמץ של מושג מה צריך לעשות במצב כזה

ליאת רווח:  אנחנו גם לא יודעות מה לעשות

ליאת רווח:  אנחנו המומות מהמקרה

ליאת רווח:  מתחילות לחשוב איך אנחנו מארגנות ומה אנחנו עושות

ליאת רווח:  הוא הגיע, אמר לנו אל תדאגו, אני אעזור לכן, אני אוציא לכן רישיון קבורה, 2,800 שקלים

ליאת רווח:  לקח והלך

ליאת רווח:  לקח את אימא והלך

ליאת רווח:  שאלתי אותו אם אפשר לעשות הנחה, אפשר לשלם באשראי, צ'ק, משהו – הוא אמר, לא, רק מזומן

ליאת רווח:  השאיר לנו קבלה ונסע

ליאת רווח:  אחרי כזה כשאתה יושב ואתה מחכה למוצאי שבת אתה מרגיש את העניין ונופל לך האסימון

ליאת רווח:  לקראת צאת שבת אמרתי רגע, לא הגיוני, אני זוכרת חברות שלי – היו לי שתי חברות שלאחרונה קברו את ההורים שלהן במוצאי שבת - והוא אמר לנו שביום ראשון הוא יסדר לנו את כל הדברים, חברת קדישא לא תענה לכן במוצאי שבת, אין עם מי לדבר וביום ראשון הוא יכין לנו רישיון קבורה ונטפל בזה

ליאת רווח:      בערב, בצאת השבת, נפל לנו האסימון והתחלתי לחפש שוב ב-גוגל והגעתי לאיזה בחור שעובד עם חברת קדישא ותוך כדי שיחה הוא הבין ששילמנו על המקרה

ליאת רווח:  הוא הנחה אותי קודם כל לגשת לתל השומר, לחברת קדישא, שם טיפלו לנו בכל הנושא של הקבורה וגם שם היו מאוד מאוד המומים

ליאת רווח:  הקבלה עברה מאחד לשני בחברת קדישא והם דיברו ביניהם והם היו המומים

ליאת רווח:  זה מה שהכניס אותנו לעוד יותר בלבול שפתאום, רגע, מישהו עובד עלינו בזמן הכי קשה שלנו

ליאת רווח:      ביקשנו ממנו להחזיר את הכסף

ליאת רווח:  אני רדפתי אחריו

ליאת רווח:  חשוב לציין שהוא לקח מאיתנו את כל המסמכים של הקבורה שלדעתי זה דוח משטרתי ומה שמד"א מביא

ליאת רווח:  בלי זה לא יכולתי לגשת לחברת קדישא

ליאת רווח:  במאמצים רבים הצלחתי להביא אותו אלי שיחזיר לי את המסמכים

ליאת רווח:  ביקשנו ממנו להחזיר את הכסף אבל הוא אמר שהוא לא מוכן להחזיר את הכסף, שזה כבר נמצא אצל הבוס שלו

ליאת רווח:  זהו

יצחק פינדרוס: מזעזע שבמדינת ישראל אנשים לא יודעים את הזכויות המינימליות שלהם בדברים המינימליים שאמורים להיות מוסדרים

יצחק פינדרוס:  לכן בישיבה הקודמת העלינו את הנושא הזה

יצחק פינדרוס:  משרד הבריאות צריך למצוא פתרון לנושא, לפחות של המוסדות הרפואיים

יצחק פינדרוס:  בנושא רגולציה לאמבולנסים פרטיים, זה פחות פתיר כרגע וכוועדה נצטרך לתת את דעתנו איך אנחנו פותרים את העניין הזה

יצחק פינדרוס:  מבחינת המדינה את כאזרחית לא אשמה

יצחק פינדרוס:  את הסובלת אבל לא האשמה

יצחק פינדרוס:       מצא איתנו גם מר מאיר אזנקוט נציג הפונים שעליו דיברנו בישיבה הקודמת אבל לפני כן אני ארצה לשמוע ממשרד הבריאות מה נעשה בעניין הזה

יצחק פינדרוס:  יש שני עניינים כאשר אני מבין שעניין אחד פחות מעשי אלא אם כן יש לכם בשורות והעניין השני הוא מה נעשה בנושא ההודעה למוסדות הרפואיים ולבתי אבות

אודי גלפשטיין: מנהל תחום שירותי חירום והצלה, משרד הבריאות

אודי גלפשטיין:  קודם כל, תנחומיי

אודי גלפשטיין:  בהמשך לדיון בוועדה העברנו את הפנייה לאגף הרלוונטי, לאגף הגריאטרי במשרד, וביקשנו לבצע ריענון של הנחיית חוזר מינהל רפואה שבעצם מבהיר למוסדות הרפואיים – מדובר על מאות מוסדות רפואיים בתחום הגריאטרי – שעליהם לעזור למשפחות הנפטרים לממש את הזכות שלהם לקבל את השירות הזה בצורה חינמית כמו שזה קבוע בחוק

אודי גלפשטיין:  הדבר הזה יצא על ידי ראש אגף גריאטריה לכל המוסדות ומבחינתנו אנחנו גם עשינו איזושהי שיחה עם מד"א במסגרת דיונים אחרים על הנושא הזה וחידדנו גם במד"א את הצורך להגיש את דף המידע למשפחות

אודי גלפשטיין:      לראשונה שמעתי עכשיו את מה שאת מספרת וזה משהו שאנחנו לא ידענו

יצחק פינדרוס: זה לא עלה בישיבה הקודמת של הוועדה

יצחק פינדרוס:  גם אני הופתעתי מהסיפור הזה

אודי גלפשטיין: אנחנו כמובן נבדוק את זה

אודי גלפשטיין:  זה לא אמור להיות כך

אודי גלפשטיין:  גם במד"א הם יודעים ואנחנו מכירים – גם אני פרמדיק וגם קטיה פרמדיקית ואנחנו עסקנו בזה – ומודעים לשירות החינמי שניתן לאזרחים ותמיד היינו מוסרים דף מידע שבו אנחנו מבהירים למשפחה שיש לה את האופציה לקבל את השירות הזה בחינם

אודי גלפשטיין:  באמת צר לי על המצב שנקלעת אליו

אודי גלפשטיין:  אנחנו כמובן נבדוק את זה

יצחק פינדרוס: אני חייב להצטרף לדברים

יצחק פינדרוס:  במשפחה שלי אני מוקף במד"א

יצחק פינדרוס:  הבן שלי, האחים שלי, הגיסים שלי, כולם פרמדיקים במד"א

יצחק פינדרוס:  אני המון מהסיפור הזה כי כמו שהוא אמר, אנשי מד"א מודעים לזה ויודעים

יצחק פינדרוס:  אני חושב שכן נצטרך לפנות למד"א ולמנהלי האזורים ולרענן יחד עם הפנייה של איגוד חברות קדישא שנותן את המספר

יצחק פינדרוס:  פשוט לרענן גם מול מד"א

יצחק פינדרוס:  אני באמת מתפלא, זה סיפור באמת הזוי

יצחק פינדרוס:  אנחנו נוציא פנייה של הוועדה

יצחק פינדרוס:      אני אשמח בשלב הזה לשמוע את יהושע היכן אתם נמצאים ואחר כך את ביטוח לאומי כי לשם כך גם נתכנסנו, לראות מה אנחנו עושים עם הביטוח הלאומי

יצחק פינדרוס:  נשמע האם התקדמנו בנושא הזה של הפרסום של ה-2020, הידע של המועצות הדתיות

יהושע שגיא: אני מצטרף, את בצער

יהושע שגיא:  לצערי הרב המקרה שלך ידוע לי

יהושע שגיא:  אני מכיר את המקרים האלה מהרבה פניות

יהושע שגיא:  את לא הראשונה שאני נתקל בפנייה שלה ואני מופתע ממנה

יהושע שגיא:  אני יודע שמשרד הדתות בעיקרון הוציא לאחרונה איגרת לאזרח

יהושע שגיא:  אני אישית לפני שבוע הוצאתי מכתב לכל ראשי המועצות הדתיות בארץ שיהיו מודעים כי בדרך כלל בן אדם שנפטר, אנשים מגיעים לרב השכונה או לרב העיר או ליושב ראש המועצה או לאיזושהי פונקציה במועצה הדתית

יהושע שגיא:       הבעיה בה אנחנו נמצאים ואני שמח שיושב ראש הוועדה זימן אותך לדיון הזה, היא הנושא של עד כמה אנחנו מביאים לידיעת הציבור את המוקד הזה של 0120

יהושע שגיא:  זאת צריכה להיות פעולה משותפת של משרד הדתות, של משרד הבריאות, משרד הבריאות דרך מד"א, המשטרה – שכרגע אין לה כאן ייצוג – כי המשטרה מגיעה במקרי של מוות בבית וחייבת לתת אישור

יצחק פינדרוס: הייתי פחות בונה על המשטרה

יצחק פינדרוס:  המשטרה מאוד ממוקדת

יצחק פינדרוס:  אני מדבר ברמה הפרקטית

ליאת רווח: אני יכולה להגיד משהו בנושא המשטרה?     

יצחק פינדרוס: כן

ליאת רווח: ניגשנו להגיש תלונה נגד נהג האמבולנס

ליאת רווח:  כשניגשתי להגיש את התלונה, החוקרת שאלה אותי מה אני רוצה שהיא תעשה עם התלונה הזאת

ליאת רווח:  היא אמרה שהיא לא מבינה מה לא בסדר

ליאת רווח:  אז הראיתי לה את החוק

ליאת רווח:  זה חוסר ידע

יצחק פינדרוס: אני מסכים עם מה שאת אומרת אבל יש עוד משהו

יצחק פינדרוס:  כשהמשטרה מגיעה היא מגיעה מאוד ממוקדת, לבדוק את סיבת המוות

יצחק פינדרוס:  אנשי מד"א יגידו לך מיד, מי שנמצא באמבולנס יודע ומכיר את התהליך הזה

יצחק פינדרוס:  זה תהליך טכני ובאיזשהו מקום אפילו די מרגיז כי בן המשפחה שמגיע, הוא כאילו החשוד הראשון

יצחק פינדרוס:  הוא כמעט נחקר כחשוד

יצחק פינדרוס:  בסוף זה צריך להיות או בית החולים או בית האבות או נציג מד"א כי הוא הראשון שפוגש את המשפחה

יצחק פינדרוס:  לכן אני חושב ששם זה צריך להיות

יצחק פינדרוס:  אם גילינו כרגע שבמד"א צריך ריענון לדבר הזה, אני בטוח שמד"א יירתמו לריענון הזה

יצחק פינדרוס:       בנושא של המועצות הדתיות ומשרד הדתות אתה מרגיש יש עוד מה להוסיף בעניין הזה ולחזק אותו?     

יהושע שגיא: להוסיף ולחדד את הפרסום

יהושע שגיא:  לאחרונה משרד הדתות יצא עם פרסום בטלוויזיה, נדמה לי בערוץ 13

יצחק פינדרוס: על ה-0120?     

יהושע שגיא: על ה-0120

יהושע שגיא:  על הכוכבית 0120

יהושע שגיא:  זה למעשה הנתב, זה המקור אליו יכולה לפנות כל משפחה כדי לקבל את כל המידע והשירותים כי יש שני מוקדים כאשר מוקד אחד הוא מידע שאנחנו מתפעלים אותו ומוקד אחד של פינויים ויש עוד שבעה מוקדים כמוני

יהושע שגיא:  בסך הכול הכללי לפחות כאן לא הייתה תופעה שאני הכרתי אותה בעבר שהמשטרה מגיעה כבר עם אמבולנס

יהושע שגיא:  בדרך כלל ברשת המשטרתית יש חברת אמבולנסים שהיא זכתה במכרז ובמקרה של תאונות ודברים כאלה, הם מגיעים כדי לפנות את הנפגעים ואז בדרך כלל, כאשר משטרה מגיעה למשפחה, מזדנב אחריה אמבולנס ומיד אחריה עולה ונותן את השירותים

יצחק פינדרוס: אני רוצה להיכנס לנושא של ביטוח לאומי

אתי שבתאי: המשרד לשירותי דת רוצה להתייחס

יצחק שמיר: מנהל אגף בכיר, קבורה, המשרד לשירותי דת

יצחק שמיר:  אנחנו ליווינו יחד עם ביטוח לאומי, גם משרד הבריאות וגם פורום חברות קדישא, את ההצהרה הזאת שעושקים את המשפחה ברגעים הכי קשים שלה

יצחק שמיר:  אנחנו החלטנו לטפל בזה באפס סובלנות

יצחק שמיר:  לכן לפני שנה הוקם המוקד הזה יחד ועשינו פיילוט

יצחק שמיר:  הפיילוט הזה עובד

יצחק שמיר:  עשינו קמפיין בטלוויזיה, גם ברשתות, הגענו גם לאזרחים שאין להם ווטסאפ ועכשיו פצנו דף מידע אותו נעביר גם דרך משרד הבריאות וגם למד"א, דף מידע למי שלא ראה בקמפיינים

יצחק שמיר:  לצערנו, כשקורה המקרה של הקבורה, כולם מבולבלים

יצחק שמיר:  אנשים מראש לא רוצים לדעת אבל ברגע שיהיה את זה בבתי אבות ובבתי חולים ובמקומות קהילתיים, ידעו שאם קורה אירוע גם בשבת ובזמן שחברות קדישא לא עובדות והמועצות הדתיות לא עובדות, מחייגים לכוכבית 0120

יצחק שמיר:  אנחנו בעזרת השם נחדש הקמפיין הזה

יצחק שמיר:  היה קמפיין גדול מאוד בטלוויזיה והייתה היענות

יצחק שמיר:  חסכנו לעשרות משפחות

יצחק שמיר:  ביטוח לאומי נרתם לזה ומשלם את זה

יצחק שמיר:       כאשר מתקשרים למוקד, כוכבית 0120, יש בו שני דברים

יצחק שמיר:  אם זאת פטירה מהבית – ולא משנה אם זאת שבת ומה השעה – מכניסים את מספר תעודת הזהות של הנפטר ואז שולחים למשפחה אמבולנס חינם והיא לא משלמת עבורו

יצחק שמיר:  אם זה למידע, יש מוקד שמופעל בשיתוף עם פורום חברות קדישא שנותן את כל המידע

יצחק שמיר:       אני לצערי חוויתי פטירה של אבי לפני חודש וחצי

יצחק שמיר:  זה היה ב-3:30 לפנות בוקר ואני בכוונה עשיתי את הפעולות כדי לראות שזה עובד ואכן זה עבד מצוין

יצחק פינדרוס: סתם שאלה

יצחק פינדרוס:  בזמנו ביבי קנה את הסופרטנק דרך גוגל

יצחק פינדרוס:  אני עושה עכשיו גוגל לגבי פטירה, מה עולה לי?     

יצחק שמיר: אנחנו עכשיו עובדים מול גוגל

יצחק שמיר:  מחכים לתקציב

יצחק פינדרוס: בסוף זה הכי קריטי

יצחק פינדרוס:  כשאדם רואה בפרסומת לא חושב על אבא שלו שימות מחר

יצחק פינדרוס:  הוא חושב שאבא שלו יחיה עד מאה ועשרים

יצחק שמיר: אנחנו הגשנו בקשה והנהלת המשרד והמנכ"ל החדש מטפלים בזה

יצחק פינדרוס: אני חושב שזה קריטי כי בסוף זה מה שאדם נורמטיבי צריך לעשות במצב הזה של האין אונים

יצחק פינדרוס:  הוא ייכנס לגוגל וינסה לראות למי הוא פונה

ליאת רווח: דווקא במצב של האין אונים, זה ממש קרה לא מזמן, גם אם יחדדו את הפרסום – ופרסום הוא טוב – באותו רגע הראש שלך מנותק מהגוף ולכן כן חשוב שהגורמים שמגיעים לשם יעדכנו

יצחק פינדרוס: כן

יצחק פינדרוס:  שיהיו מודעים

יצחק פינדרוס:      ביטוח לאומי, לשמו התכנסנו

יצחק פינדרוס:  עד עכשיו זאת הייתה הקדמה

יצחק פינדרוס:  ניסיתי להבין את הטבלה ששלחתם

לבנה עזרא: לפני שניכנס לטבלה, אני רוצה להבהיר כי נעשה כאן קצת ערבוב, ברשותכם

לבנה עזרא:  יש קצת חוסר הבנה או חוסר הסבר מספיק מצידנו

לבנה עזרא:  אני רוצה להבהיר

לבנה עזרא:  יש את הנתב שכמו שחברינו יצחק שי אמר, הוא עובד והוא עובד טוב במרבית המקרים

לבנה עזרא:  אבל יש גם את הפינויים שנעשים לא בתחום העדכון

לבנה עזרא:  הטבלה שאנחנו מדברים עליה כאן היא אך ורק על פינויים שמחוץ לתחום העדכון

יצחק פינדרוס: את ההקדמה אמרתי

יצחק פינדרוס:  בישיבה הקודמת אמרנו

יצחק פינדרוס:  אני אולי אשקף את מה שאת אומרת כדי שהציבור יבין ולא יהיה כאן בלבול

יצחק פינדרוס:  יש שני דברים מרכזיים

יצחק פינדרוס:  עלינו על כמה בעיות אבל יש שני דברים מרכזיים עליהם עלינו בדיון הקודם

יצחק פינדרוס:  קודם כל, יש זכויות מינימליות בחוק

יצחק פינדרוס:  לכל אזרח מגיע על ידי ביטוח לאומי שמופעל על ידי חברות קדישא בצורה מוסדרת, מגיע לו שירות חינמי מוסדר, חוץ מאותם 180 או 210 שקלים לתכריכי פשתן

יצחק פינדרוס:  כל שאר הדברים משולמים על ידי הביטוח הלאומי בצורה מסודרת ומוסדרת ושם נכנסים כל מיני גופים – אני אהיה זהיר בלשוני בניגוד להרגלי – על גבול העבריינים ועושים קופה בשעת צערם של אנשים

יצחק פינדרוס:      החלק השני עליו דיברנו, נושא שהעלה מאיר אייזנקוט בזכותו התקיים הדיון והוא איתנו כאן

יצחק פינדרוס:  בתוך המסגרת של ביטוח לאומי אין הסדר למי שנפטר בבית חולים מחוץ לאזור הגזרה של אותה חברה קדישא ספציפית

יצחק פינדרוס:  זאת אומרת, אם מגיע לאדם חברה קדישא ספציפית, אם הוא נפטר מחוץ לאזור, זה לא דומה לסיפור של ליאת רווח, זה הסיפור של מאיר אייזנקוט

יצחק פינדרוס:  לגברת ליאת רווח הגיע לקבל הכול מביטוח לאומי והיא לא הייתה צריכה לעשות שום דבר

יצחק פינדרוס:  הכול היה צריך לעבוד כמעט על אוטומט

יצחק פינדרוס:  מבחינת הנהלים היא לא הייתה צריכה לעשות שום דבר אבל מישהו התלבש עליה ואנחנו צריכים לברר למה

יצחק פינדרוס:  זאת עובדה אחת

יצחק פינדרוס:  העובדה השנייה היא מה שמאיר אייזנקוט אמר

יצחק פינדרוס:  אדם הולך לטיפולים בבית חולים או נמצא בבית אבות והוא מחוץ למערכת הזכויות

יצחק פינדרוס:  ביקשנו מביטוח לאומי – ולכן אני שם את זה שוב באותה מסגרת – שיכין לנו לוועדה דוח באיזה עלויות מדובר

יצחק פינדרוס:  אם אנחנו נכניס לתוך הסל את הדבר הזה, אז נצטרך לפנות למשרד הרווחה, למשרד האוצר, למי שצריך לפנות ולבקש שיבואו לבדוק איך אנחנו מתמודדים עם הדבר הזה כאשר אדם נפטר מחוץ לאזור מגורים

לבנה עזרא: לכולם יש את הטבלה

יצחק פינדרוס: הטבלה נמצאת כאן

לבנה עזרא: ברשותכם, אני רוצה השלמה מחנן לגבי החובה החוקית

לבנה עזרא:  אם תוכל לחדד את זה

חנן פורת: בהמשך לדברים שנאמרו קודם

חנן פורת:  אם מקום הקבורה הוא במקום המגורים, החברה מחויבת, החברה שזה תחום טיפולה, להעביר את הנפטר ממקום המגורים למקום בו הוא ייקבר

חנן פורת:  אם זה מחוץ לתחום הטיפול, היא רשאית לגבות על כך תשלום

חנן פורת:  קיימת חובה להעביר

חנן פורת:  אם הוא מאילת ונפטר בתל אביב, החברה מחויבת להעביר אותו

יצחק פינדרוס: דיברנו על זה בישיבה הקודמת

יצחק פינדרוס:  זאת חובה כמעט לא רלוונטית ואני אסביר

יצחק פינדרוס:  אמר את זה הרב יהושע ישי בישיבה הקודמת ובצדק

יצחק פינדרוס:  חברה קדישא לצורך העניין מאילת, אין לה אמבולנס, יש לה מכונית של חברה קדישא והיא עסוקה בהלוויות

יצחק פינדרוס:  כדי להוציא רכב מאילת לתל אביב, זה בלתי אפשרי מבחינת חברה קדישא ולכן זה משהו לא רלוונטי

יצחק פינדרוס:  תמיד אנחנו אומרים לא העכבר גנב אלא החור גנב

יצחק פינדרוס:  בעצם אין להם אפשרות

יצחק פינדרוס:  חברה קדישא אילת, בתור מה אתה מחייב אותה? יש לה איזה חוזה עם מדינת ישראל היא התחייבה שכל פעם היא תוציא אמבולנס? איך היא תוציא אמבולנס? כאן נכנסים אותם גורמים

יצחק פינדרוס:  לכן, אם לא יהיה איזשהו הסדר מוסדר, לכן ביקשנו את העלויות

לבנה עזרא: אנחנו ניתן הסבר לגבי הטבלה

לבנה עזרא:  ניסינו לתת את מירב המידע שהוועדה ביקשה

לבנה עזרא:  הפילוח הוא כמובן לפי שנה

לבנה עזרא:      סך הכול תביעות ששולמו, אלה תביעות ששולמו לחברות קדישא תמורת הנפטר

לבנה עזרא:      תביעות אישיות, אלה תביעות שמגישים ולא חברות קדישא מקבלות את התשלום, אלא אלה תביעות של מגזרים שונים שאין לנו הסכם עמם ואז אנחנו משלמים ישירות את ההחזר עבור יום הקבורה למשפחת הנפטר

לבנה עזרא:      תביעות מחברות קבורה, זה משהו שאפשר להתעלם ממנו כי הוא יותר נוגע אלינו

לבנה עזרא:  בפועל זה אומר כמה תביעות קיבלנו

לבנה עזרא:      פטירות בבתי חולים מחוץ לתחום, טיפולה של החברה

לבנה עזרא:  לגבי פטירות בבתי חולים, זאת בדיוק הסוגייה שדנו בה בישיבה הקודמת

יצחק פינדרוס: מדובר ב-47,000 שקלים בשנה?     

לבנה עזרא: מדובר על 4,760 מקרים בשנה

לבנה עזרא:  4,760 מקרים בשנת 2020

לבנה עזרא:  בשנת 2022 עדיין אין לנו את כל מספר התביעות ולכן זה מה שיש לנו נכון לעכשיו, 4,181

לבנה עזרא:  בממוצע אנחנו יכולים לראות בוודאות שמדובר על כ-4,400 מקרים בשנה

לבנה עזרא:  כאן ציינו את העלויות והיה ונידרש לדיונים מול האוצר

לבנה עזרא:  ציינו כמה תהיה העלות

יצחק פינדרוס: סדר גודל של 4 מיליון שקלים

לבנה עזרא: כן

יצחק פינדרוס: מה העלויות היום? כשאני אומר 4 מיליון שקלים, מה התקציב היום שביטוח לאומי מעביר לחברות הקבורה

לבנה עזרא: 265 מיליון שקלים

יצחק פינדרוס: זאת אומרת, מדובר לעלות מ-265 מיליון שקלים ל-269 מיליון שקלים

לבנה עזרא: נכון

יצחק פינדרוס: זה לא שאני בא לאוצר ואומר לאוצר תתפרסו ותאבדו עשתונות

יצחק פינדרוס:  מדובר על תיקון יחסית שולי

יצחק פינדרוס:  זה משמעותי מאוד

יצחק פינדרוס:  דרך אגב, כשעברתי על הטבלה, זה בדיוק מה שהיה חסר לי

יצחק פינדרוס:  זאת אומרת, אני מכיר את זה

יצחק פינדרוס:  אני נכנס לאוצר ואני אומר שאני רוצה 4 ושואלים אותי 4 מתוך כמה ועל מה אני מדבר

לבנה עזרא: אני אסיים להסביר את הטבלה

לבנה עזרא:  אני גם אומר מה המדיניות של הביטוח הלאומי בנושא הזה

לבנה עזרא:  עד כאן דיברנו על בתי חולים

לבנה עזרא:      פטירות מחוץ לבתי החולים שגם לא באזור תחום השיפוט של אותו נפטר בו הוא נמצא – 2,863

לבנה עזרא:  כלומר, אם אני מתכללת את הפטירות מחוץ לבתי החולים ופטירות בבתי חולים, עדיין אני מדברת על אוכלוסייה קטנה יחסית של 7,500 אנשים

לבנה עזרא:  אם אני מחברת את העלויות שהביטוח הלאומי יממן לכאורה את סך העלויות של כל מי שנפטר מחוץ לתחום השיפוט, אני מדברת על 6,3 מיליון שקלים

יצחק פינדרוס: כשאת אומרת מחוץ לבתי חולים, כאשר מדובר על בתי חולים את כוללת בתי אבות?         

קובי רחמים: לא

קובי רחמים:  בתי אבות לא כי החברה מחויבת לפנות את הנפטר מבית אבות

יצחק פינדרוס: גם מחוץ לתחום השיפוט?     

קובי רחמים: לא

יצחק פינדרוס: ה-2,800 מקרים הם מקרים של בתי אבות ברובם או מקרים של בתים פרטיים?     

קובי רחמים: כל הפטירות מחוץ לכותלי בתי החולים כוללים גם בתי אבות

לבנה עזרא: המוסד לביטוח לאומי – גם בדיון הקודם אמרתי את זה – לא רוצה שחס וחלילה יקרו עוד מקרים כפי שקרו אצל משפחת הנפטר

לבנה עזרא:  אנחנו משתתפים בצערך

לבנה עזרא:  המוסד לביטוח לאומי יהיה מוכן לכל פתרון - ואני מדגישה, לכל פתרון - על מנת שלא יישנו מקרים כאלה ועל מנת שהמוצא שמוצע למשפחה בעת צערה, לא נגיע למצבים כאלה שיעשקו – אני בכוונה מקצינה – ייקחו תשלומי שהמשפחה לא תוכל לעמוד בהם וגם אם היא תוכל לעמוד בהם, ביטוח לאומי יעשה הכול כדי להביא לפתרון כלשהו בנושא

יצחק פינדרוס: בסדר גמור

יצחק פינדרוס:  עוד מישהו רוצה להתייחס?     

יצחק שמיר: אני מברך את ביטוח לאומי

יצחק שמיר:  אנחנו באמת צריכים ללכת כמה שיותר לטובת האזרח ברגעים הקשים שלו

יצחק שמיר:  בעבר הגיע אלינו פניות

יצחק שמיר:  מישהו הלך לבקר משפחה באילת והוא גר בתל אביב או בקרית שמונה והוא נפטר בבית מלון

יצחק פינדרוס: זאת מהות הדיון שמתקיים כרגע

יצחק פינדרוס:  זה ב-2,800 מקרים ממוצע שנתי

יצחק פינדרוס:  לכן שאלתי אם זה רק בתי אבות

יצחק פינדרוס:      אתם יכולים להגיד לי בגדול כמה אחוזים אלה בתי אבות וכמה אחוזים הם כמו השאלה שנשאלה?         

לבנה עזרא: לא עשינו חישוב

יצחק פינדרוס: אני מעריך שהרוב זה בתי אבות

לבנה עזרא: הרוב בתי אבות

אוהד וייגלר: תודה לביטוח הלאומי על הנתונים שהיו מאוד ברורים ומאוד נגישים

אוהד וייגלר:  אנחנו ארגון שמסייע לאזרחים

אוהד וייגלר:  השאלה היא איך בסופו של דבר האזרח - המקרה כמו שקרה בבאר שבע ובאילת, אנחנו מקבלים סיפורים מכל הארץ - ידע

יצחק פינדרוס: עם כל הכבוד, על זה הדיון

יצחק פינדרוס:  התפרצת לדלת פתוחה

אוהד וייגלר: אני יודע

אוהד וייגלר:  גם הייתי בדיון הקודם

אוהד וייגלר:  אני אומר שהקצב הוא חשוב

יצחק פינדרוס: אני כבר אסכם מה אנחנו צריכים לעשות מבחינה פרוצדורלית

אוהד וייגלר: השאלה איך אנחנו – או אתם – מחייבים את חברה קדישא באילת

יצחק פינדרוס: אין דרך

יצחק פינדרוס:  אני אומר לך שאין דרך

אוהד וייגלר: יש אבל עדיין היא לא חייבת

יצחק פינדרוס: אני אסביר בסיכום

לבנה עזרא: אני אענה

לבנה עזרא:  הפתרון שיוסכם – כמובן בתיאום עם האוצר – צריך להיות מעוגן בהסכמים משפטיים מול חברות קדישא

אוהד וייגלר: בחוזים שאתם חותמים

לבנה עזרא: בחוזים שאנחנו חותמים

יצחק פינדרוס: אם יהיה תקצוב

יצחק פינדרוס:  אני אחדד את הדברים שאת אומרת

יצחק פינדרוס:  זאת מהות הדיון ולכן התפלאתי על השאלה

יצחק פינדרוס:  מהות הדין היא שכרגע זה לא נמצא בנוהל של ביטוח לאומי

יצחק פינדרוס:  ברגע שהדבר הזה יתוקצב בביטוח לאומי, בדרך כזו או אחרת, ועוד מעט נדון איך, ביטוח לאומי – בדיוק כמו שקורה בעיר ואסור שיקרה המקרה שקרה לליאת רווח – וזאת עבודה מול גוגל ומול פרסום, בדיוק באותה מידה יצטרך להיות גם בעיר אחרת

יצחק פינדרוס:  בעיר אחרת זה יצטרך להיות באותה מידה

יצחק פינדרוס:  האתגר כרגע הוא מכיוון שזה לא נמצא בתקנות וזאת לקונה שגילינו בפעם הקודמת ולכן אמרתי שיש כאן שני דברים

יצחק פינדרוס:  את הלקונה הזאת יצטרכו לתקן

אוהד וייגלר: מבחינת חברת הקבורה, נגיד חברת הקבורה באילת שם היה המקרה המצער כפי ששמענו בדיון הקודם, מבחינתה גם בתקנות הנוכחיות, אם היא הייתה רוצה, היא הייתה מקבלת תשלום מהמשפחה

אוהד וייגלר:  אנחנו רוצים למנוע את זה

אוהד וייגלר:  היא אומרת שגם אם אני מקבלת את התשלום, אני לא רוצה להחזיק את זה

חיים בוגר: ראש אגף מבצעים בזק"א

חיים בוגר:  אני רוצה לחזור לתחילת הדיון

חיים בוגר:  אני שוב מברך על כוכבית 0120

חיים בוגר:  בסך הכול אלינו למוקד זק"א מגיעים מגיעות כל התקלות כאשר עושקים אנשים כשרוצים מהם אלפי שקלים והם מתקשרים אלינו

חיים בוגר:  אני מפנה אותם לכוכבית 0120 והם מקבלים שירות ללא כסף

חיים בוגר:  כשיש את הפרסום קודם, אנשים שלא צריכים את זה, לא כל כך מתייחסים לזה

חיים בוגר:  בשעת אמת, כשזה קורה, הם לא יודעים

חיים בוגר:  האפשרות היחידה היא שמשרד הבריאות יכפה על מד"א

חיים בוגר:  אין אחד שנפטר בבית ופרמדיק לא קובע מוות

יצחק פינדרוס: דיברנו על זה

חיים בוגר: לכן חייבים לכפות שהפרמדיק, שחלק מהצ'ק ליסט שלו כשהוא קובע מוות, יהיה לעדכן את המשפחה בכוכבית 0120

יצחק פינדרוס: מאיר אייזנקוט, יוזם הדיון

יצחק פינדרוס:  אני מודה לך מאוד

גדי איזנקוט: תודה רבה

גדי איזנקוט:  מה שקרה אצלנו בתל השומר כשהגענו, אף אחד שם לא הסביר לנו מה עושים במקרה הזה

גדי איזנקוט:  יש שם מדור נפטרים שפועל בערך ארבע שעות ביום, ארבעה-חמישה ימים בשבוע ואז מפנים אותנו למיון הרגיל, לפקידת הקבלה במיון

גדי איזנקוט:  שם מאחוריה יש שלט עליו כתוב שאנשים שאמורים להיקבר בבתי עלמין שממש באזור המרכז, חברה קדישא מטפלת וכל השאר, נא לפנות לחברה קדישא באזור המגורים, האזור שבו אמורים להיקבר

גדי איזנקוט:      כאן אמורים לרענן את הנהלים

גדי איזנקוט:  אם אני לא באזור, להפנות למוקד הטלפוני

גדי איזנקוט:  אף פעם לא שמעתי על הכוכבית 0120

גדי איזנקוט:  לתת איזשהו דף מידע שגם אותו לא קיבלנו כדי לדעת מה עושים במקרה כזה

יצחק פינדרוס: אפי פלדמן, מנכ"ל איחוד האמבולנסים בישראל

יצחק פינדרוס:  אם תוכל להתייחס בקצרה

אפי פלדמן: לאחר הדיון הקודם אני הרמתי טלפונים לכמה וכמה מנהלי חברות שמתעסקים בעיקר בתחום הנפטרים כדי לתת את הדעת איך אנחנו פותרים את העניין הזה

אפי פלדמן:  אתה הגדרת קודם שלא העכבר גנב אלא החור גנב

אפי פלדמן:  אני חושב שיש דרך לפתור את הדבר הזה

אפי פלדמן:  אני לא מדבר על תוספת התקציב שצריך לצורך מחוץ לאזור הנפטרים שזה כבר נושא אחר

אפי פלדמן:  אני מדבר על עצם העניין שהחברות הפרטיות מציעות בתשלום את העברת הנפטרים, שירות שמגיע בחינם

אפי פלדמן:  אני משתתף בצערה של הגברת שסיפרה את סיפורה

אפי פלדמן:       כאשר תיקנו את נושא העברות הנפטרים 0120, זה לא כזה רחוק

אפי פלדמן:  במשך שנים רבות לא היה את הדבר הזה והחברות היו בתחום

אפי פלדמן:  כאשר הדבר הזה הוסדר, נכנס שם סעיף שאומר שמי שהביטוח הלאומי רשאי להתקשר איתו לצורך ההפעלה של זה, אלה רק חברות קבורה

אפי פלדמן:  זה בעצם הוציא אל מחוץ למשחק הזה את כל חברות האמבולנסים הפרטיות

אפי פלדמן:  זה גורם לשני דברים

אפי פלדמן:  האחד, שהן ימשיכו לנסות ולשווק את עצמן ב-גוגל כי זה משהו שהן היו מתפרנסות ממנו לאורך השנים, ושנית, שהן לא מחויבות לאיסור למכור בתשלום

אפי פלדמן:       אני חושב שאם נקודה קטנה של שינוי הדבר הזה, שגם כיום פורום חברות קדישא וחברות קדישא בכל הארץ משתמשים בחברות האמבולנסים הפרטיות לבצע בפועל את זה, אם יהיה שינוי ותהיה אפשרות לביטוח הלאומי להתקשר עם חברות האמבולנסים - - -     

יצחק פינדרוס: לא, לא

יצחק פינדרוס:  זה הדבר שיגרום לכאוס מוחלט ואני אסביר לך למה

יצחק פינדרוס:  חברה קדישא באילת, אין לה אפשרות כי אין לה רכב להעביר

יצחק פינדרוס:  ברגע שהיא אחראית על זה, היא תתמודד מול חברות האמבולנסים וזה בסדר גמור

יצחק פינדרוס:  יש אחריות

יצחק פינדרוס:  בסוף האחריות צריכה להיות על גוף אחד

יצחק פינדרוס:  גוף אחד אחראי באותו אזור שלו, גוף אחד שהוא הגוף שנותן אחריות וכמו שאמרנו כוכבית 0120 עושה את חלוקת העבודה

יצחק פינדרוס:  צריך להיות גוף אחד שהוא אחראי

יצחק פינדרוס:  הגוף הזה ישכור אמבולנסים פרטיים במקרי הצורך, ישכור מסוקים פרטים במקרי הצורך, יעשה מה שהוא צריך ויתמודד מול הביטוח הלאומי

יצחק פינדרוס:  ברגע שאתה פותח את זה - הרי כוכבית 0120 זה לא ביטוח לאומי, המועצה הדתית בקריית שמונה היא לא ביטוח לאומי אלא מועצה דתית בקריית שמונה - זה הדבר הכי גרוע שיכול להיות

יצחק פינדרוס:  אותו בן אדם יעמוד ויצטרך להתמודד מול גופים

יצחק פינדרוס:  זה הדבר הכי מסוכן

יצחק פינדרוס:  חברות האמבולנסים יכולות להתקשר מול חברות קדישא, ומי שרוצה את השירות – יקבל את השירות ואם הוא לא רוצה, לא יקבל, אבל למדינת ישראל צריכה להיות אחריות על המינימום של כבוד למתים

יצחק פינדרוס:  על המינימום הזה צריכה להיות אחריות

יצחק פינדרוס:  מישהו צריך להיות אחראי על זה

אפי פלדמן: הכוכבית מופעלת על ידי המשרד לשירותי דת

אפי פלדמן:  נכון להיום המשרד לשירותי דת מפעיל חברות קבורה

אפי פלדמן:  ברגע שהוא יכניס בפנים, אם תהיה אפשרות להכניס את ההתקשרות עם חברות האמבולנסים, זה יאסור עליהן לשווק כל דבר בנוסף בתשלום ויכול לפתור את הבעיה

יצחק פינדרוס: מסוכן מאוד

לבנה עזרא: כבוד היושב ראש, אני רוצה להתייחס בדקה

לבנה עזרא:  סעיף 266 לחוק הביטוח הלאומי קובע מפורשות שהביטוח הלאומי רשאי לעשות הסכמים רק עם חברות שיש להן רישיון לעסוק בקבורת נפטרים

לבנה עזרא:  לחברת האמבולנסים אין רישיון לעסוק בקבורת נפטרים ומשכך אנחנו לא יכולים לעשות אתכם הסכמים ואתם יודעים את זה טוב מאוד

יצחק פינדרוס: זה מה שהוא ניסה לשנות כאן

יצחק פינדרוס:  הסברנו

יצחק פינדרוס:  חברות הקבורה יכולות אתכם הסכמים וזה בסדר גמור אבל בטח שלא לפתוח את זה כי בסוף הלקוח ייפול בין הכיסאות

יצחק פינדרוס:  גם כך כשהחוק ברור הוא נופל בין הכיסאות אז שהחוק יהיה קצת עמום ותהיה פתיחות, הוא בטוח ייפול בין הכיסאות

ליאת רווח: אבל אתם יכולים לציין באיגוד האמבולנסים שכל מי שרוצה לעשות את זה באופן פרטי

ליאת רווח:  כשהאמבולנס מגיע למשפחה, לומר למשפחה שהשירות הזה מגיע בחינם ולשאול מה מעדיפים, להשתמש בשירותיו או בחינם

יצחק פינדרוס: אני אשתדל לסכם את הדיון

יצחק פינדרוס:  אני אבקש מהיועצת המשפטית של הוועדה – היא כרגע לא כאן - להכין את הדרוש כדי לבקש את אותם שישה מיליוני שקלים ומה צריך להכניס לתקנות

יצחק פינדרוס:  שהיא תרים את החומר מול איזה משרדים ולגמור את זה מול האוצר, מול הביטוח הלאומי

יצחק פינדרוס:  שתבדוק איך צריך לפתור את הבעיה עליה דיברנו, מה שקרוי הסיפור שהגיע אלינו מאילת שהוא סיפור בפני עצמו

יצחק פינדרוס:      נושא ההסברה

יצחק פינדרוס:  אני מבקש ממך יהושע, מכיוון שבסוף אתה גוף יחסית מתכלל, את הכוכבית 0120 אתה מתכלל

יצחק שמיר: אנחנו הגורמים

יצחק פינדרוס: מתכלל משרד הדתות, זה בסדר גמור

יצחק פינדרוס:  אתם רוצים לקחת אחריות, זה בסדר

יצחק פינדרוס:  תגידו לנו מה צריך

יצחק פינדרוס:  אני אשמח מאוד שמשרד הדתות ייקח על עצמו את הדבר הזה

יצחק פינדרוס:  ניסיתי להקל עליך אבל זה בסדר

יצחק פינדרוס:  תגידו לנו מה צריך בשביל מסע פרסום ובשביל שהדבר הראשון שיעלה ב-גוגל יהיה לגבי הכוכבית

יצחק פינדרוס:  תגיד לנו מה המשרד צריך

יצחק פינדרוס:  האם צריכה להיעשות פנייה לשר, האם צריכה להיות פנייה לתקציבן של המשרד שלכם, מה צריך כדי לעשות את זה

יצחק פינדרוס:  זה מה שרציתי להטיל עליו אבל זה בסדר גמור שאתם תעשו זאת

יצחק פינדרוס:       אנחנו רוצים להגיע למצב שאנחנו עושים בדיקה, נכנסים ל-גוגל, בודקים מה קורה, וכל משפט שמשפחה נורמטיבית הכניסה - תעלה הכוכבית הזאת

יצחק פינדרוס:       אנחנו מכירים את העבודה מבורכת של מד"א אבל אנחנו נוציא פנייה נוספת גם למנכ"ל מד"א ולמנהלי האזורים כדי לרענן את אותו מידע ראשוני שיימסר למשפחות, כמו שעשינו עכשיו עם בתי אבות יחד עם משרד הבריאות

יצחק פינדרוס:  נעשה אותו הדבר עם מד"א

יצחק פינדרוס:  משרד הבריאות אתם צריכים להיות עם היד על הדופק

יצחק פינדרוס:  שמענו עכשיו שארבע שעות פתוח המוקד בתל השומר

יצחק פינדרוס:  זו תקלה שאני בטוח שהיא תקלה

יצחק פינדרוס:       כמו שאמרתי, הסיכום הראשון של הדיון הוא שהיועצת המשפטית של הוועדה תכין את מה שצריך עבור התקנות לקראת חוק ההסדרים ולקראת התקציב, מה צריך לעשות כדי שאותם שישה מיליוני שקלים, 6,3 מיליון שקלים לפי המסמך שיש כאן, יועברו

קובי רחמים: יכול להיות שאפשר לפתור את זה בלי תיקון חקיקה

קובי רחמים:  אנחנו בודקים

יצחק פינדרוס: אמרתי שהיועצת המשפטית תבדוק מולכם

יצחק פינדרוס:  חזקה עליה שהיא תעשה עבודה

יצחק פינדרוס:  לכן הטלתי את זה עליה

יצחק פינדרוס:  היועצת המשפטית של הוועדה תבדוק את זה מולכם ותעשה את העבודה המשפטית המכינה כדי שנדע מה צריך לעשות בשביל הדבר הזה

יצחק פינדרוס:  מה הצעדים שצריך לעשות

יצחק פינדרוס:  בסוף האזרח צריך לקבל שירות ואנחנו נעשה את הכול יחד איתכם כדי שהוא יקבל את השירות הזה

יצחק פינדרוס:      כמו שאמרתי, נעשה ריענון

יצחק פינדרוס:  אנחנו רוצים פרסום של משרד הדתות

יצחק פינדרוס:  נציג משרד הדתות יודיע לנו מה אפשר לעשות בשביל להגיע למצב שכל אזרח במציאות שלו – לדעתי זה פחות מסע פרסום וזה יותר ברשתות, ב-גוגל – ידע מה קורה

יצחק פינדרוס:  צריך למצוא את המקומות

יצחק פינדרוס:  יכול להיות שזה שילוט בבתי החולים ובאזורים של חדרי המתים

יצחק פינדרוס:  צריך לחשוב כאן מחוץ לקופסה

יצחק פינדרוס:  זה לא מסע פרסום בטלוויזיה ולא ברדיו או בעיתונים כי כמו שאמרתי, אדם לא מתחבר לעניין

יצחק פינדרוס:  צריכים להיות כאן יותר יצירתיים

יצחק פינדרוס:      חידוד הנהלים מול מד"א בדיוק בנושא הזה

יצחק פינדרוס:      אנחנו נעשה את מה שנדרש עם היועצת המשפטית של הוועדה

יצחק פינדרוס:  אם צריך תיקוני חקיקה, יהיו תיקוני חקיקה

יצחק פינדרוס:  מה שנצטרך לעשות, אם נצטרך משא ומתן מול האוצר או מול הביטוח הלאומי – נעשה למען הדבר הזה

אברהם בצלאל: צוהריים טובים

אברהם בצלאל:  רק מילה אחת

אברהם בצלאל:  באותו שבוע שקיימנו את ישיבת הוועדה, ביום חמישי בלילה התקשר אלי תושב ירושלים שאביו התמוטט ברמות והוא ביקש ממני לדבר עם הרופא שימשיך לו את ההחייאה

אברהם בצלאל:  ניסו במשך שעה לעשות החייאה גם בדרך לבית החולים

אברהם בצלאל:  בן אדם פחות מגיל 70

אברהם בצלאל:  נסעתי למקום

אברהם בצלאל:  לצערנו הרב הוא כבר לא היה בחיים

אברהם בצלאל:  אני רוצה להגיד - הייתי בשערי צדק – שלא ראיתי את הפרסום

אברהם בצלאל:  בפעם שעברה ישב כאן בחור צעיר ממשרד הדתות ואמר שיש בצורה מסודרת, שכל אחד שנפטר מגיעים ואומרים לו

אברהם בצלאל:  אני הייתי נוכח בשערי צדק, הם לא קיבלו דף בצורה מסודרת ולא דיברו איתם

אברהם בצלאל:  נכון, נתנו להם חדר אבל זה היה מבית החולים

אברהם בצלאל:      כמו שאמר היושב ראש, צריך לעשות פרסום בצורה מסודרת ויותר חידוד נהלים כי אנשים מגיעים בשעה הכי קשה שלהם ולפעמים זה בצורה שהם אפילו לא חלמו עליה והם לא יודעים מה הם צריכים לעשות

אברהם בצלאל:  זה היה אמנם ב-12:00-11:00 בלילה ובשעות האלה הם לא יכולים לעשות הרבה אבל הם לא ידעו היכן להתחיל

יצחק שמיר: אנחנו עשינו קמפיין כשקיבלנו תקציב ואנחנו נעשה קמפיין נוסף

יצחק שמיר:  הקמפיין הזה צריך להיות משולב יחד עם משרד הבריאות ועם ביטוח לאומי

יצחק שמיר:  זה לא בוועדה הזאת אבל הנהלת המשרד החדשה הולכת לדרוש העברת סמכויות אפקטיביות למשרד

יצחק שמיר:  היום הסמכויות של הקבורה פזורות במשרד הבריאות, בביטוח לאומי ובכל העולם

יצחק שמיר:  יש מנהל אחד לאירוע אבל זה יידון בוועדות אחרות

יצחק שמיר:  היום מי שעושה את ההסכם מול חברות הקבורה, ביטוח לאומי משלם את הכסף, אנחנו נותנים את הרישיון, משרד הבריאות - אם תקרא את פקודת בריאות העם - שר הבריאות הוא שר הקבורה

יצחק שמיר:  אנחנו רוצים לתכלל כדי שלאזרחים תהיה כתובת

יצחק שמיר:  אנחנו כמבוגר האחראי נכנסנו למהלך הזה לתכלל את זה ואנחנו נעשה את זה בעזרת השם כי אנחנו לא מסתכלים עכשיו לא על תקציבים ולא על כוח אדם אלא אנחנו רוצים שהמשפחה בסוף תגיע לזה

יצחק שמיר:  אנחנו נעשה את זה

יצחק פינדרוס: אנחנו כוועדה מבקשים – ואני אומר לך את זה גם כחבר כנסת וגם כמי שהיה פעם קשור לשר הדתות - דבר אחד

יצחק פינדרוס:  תאמין לי, אני נמצא בכנסת לפעמים 48 שעות ברציפות ומתעסק בנהלים וניירת, אבל אני רוצה דבר אחד

יצחק פינדרוס:  משפחה מגיעה למצב הזה, אני רוצה לדעת איך אנחנו מגיעים לכך שבאותו רגע יש לה מול העיניים כוכבית 0120

יצחק פינדרוס:  כמו שאמר אברהם בצלאל, אם זה בבית החולים, אם זה נציג מד"א שפגש אותם, אם זה נציג משטרה שפגש אותם, על אף שאני פחות חושב שזה ישפיע

יצחק פינדרוס:  תחשבו מחוץ לקופסא

יצחק פינדרוס:       הצעתי לתומי את יהושע ישי לתכלל אבל אני שמח מאוד שמשרד הדתות לוקח על עצמו את האחריות לתכלל את זה

יצחק פינדרוס:  איך הנהלים, מי משלם למי, לא נעים לי לומר לך אבל זה פחות מעניין את אזרחי ישראל וגם אותי פחות מעניין

יצחק פינדרוס:  כוועדה פחות מעניין אותי

ליאת רווח: מד"א הרי מביאים מסמך, ולמה לא לצרף את זה למסמך הזה?     

יצחק פינדרוס: נכון

יצחק פינדרוס:  אמרתי לחשוב מחוץ לקופסה

יצחק פינדרוס:  תשבו ביחד ואם צריך את האכסנייה הזאת של הוועדה לפניות הציבור, נשמח להמשיך לארח לכם שולחן עגול

יצחק פינדרוס:  בעניין הזה אנחנו רוצים תוצאות ברורות

יצחק פינדרוס:  כמו שאמרה ליאת, בסוף צריך שבן אדם בשעה הקשה הזאת ידע איך הוא מגיע לסיטואציה הזאת, מה הנוהל של התשלום, ואם אתם מגדירים את זה כגירעון או כפלוס בסוף

יצחק פינדרוס:  תאמינו לי, לא אותי ולא את אזרחי ישראל זה מעניין

יצחק פינדרוס:      תודה רבה